મેં પ્રથમ તો વાત શું છે તે જાણવા પ્રયત્ન કર્યો, પણ વાતનું મૂળ ન જાણવા મળતાં મેં મારી રીતે વહાલભર્યા શબ્દોથી સ્નેહાને સમજાવવાનું શરૂ કર્યુઁ. પણ સ્નેહા જેનું નામ, પોતાની એજ વાત પકડી રાખી કે તે નિશાળ નહીં જાય. બહુ સમજાવ્યા બાદ જાણે નમતું જોખતી હોય તેમ કહ્યું કે તે જવા તૈયાર છે પણ એક શરતે. શું શરત છે તેમ પૂછતાં કહ્યું કે, "પહેલા વચન આપો કે તમે તે શરત માનશો." 'શરત જાણ્યા વગર વચન કેમ અપાય?' એવા જવાબમાં તે ફરી ફરીને એ વાત કરતી રહી.